EL Επίσημη Εφημερίδα της Ευρωπαϊκής Ένωσης C 331/6

Ανακοίνωση της Γαλλικής Κυβέρνησης 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Ειδοποίηση σχετικά με την αίτηση έκδοσης αποκλειστικής άδειας εξερεύνησης κοιτασμάτων υγρών ή αέριων υδρογονανθράκων αποκαλούμενης άδειας «Permis de Claracq»)

(2005/C 331/03)

(Κείμενο που παρουσιάζει ενδιαφέρον για τον ΕΟΧ)

Με αίτηση της 15ης Φεβρουαρίου 2005, η εταιρεία Celtique Energie Limited, με έδρα στο Λονδίνο, 36 Sekforde Street, Αγγλία, ζήτησε να της χορηγηθεί αποκλειστική άδεια τριετούς διάρκειας για την εξερεύνηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Claracq», σε έκταση επιφάνειας περίπου 726 km2 που καλύπτει τμήμα του εδάφους των νομών Pyrénées Atlantiques και Landes.

Η περιοχή της εν λόγω άδειας οριοθετείται από τα τόξα των μεσημβρινών και των παραλλήλων που διέρχονται διαδοχικά από τις κορυφές, οι οποίες ορίζονται κατωτέρω με τις γεωγραφικές τους συντεταγμένες, όπου ως βάση λαμβάνεται ο μεσημβρινός του Παρισιού (οι συντεταγμένες σε μοίρες Greenwich παρέχονται ενδεικτικά):

ΚΟΡΥΦΕΣ Y (ΓΕΩΓΡΑΦΙΚΟ ΠΛATΟΣ) X (ΓΕΩΓΡΑΦΙΚΟ ΜΗΚΟΣ) A 48,50 gr N 3,30 gr O B 48,50 gr N 3,05 gr O C 48,47 gr N 3,05 gr O D 48,47 gr N 2,93 gr O E 48,50 gr N 2,93 gr O F 48,50 gr N 2,90 gr O G 48,35 gr N 2,90 gr O H 48,35 gr N 2,87 gr O I 48,34 gr N 2,87 gr O J 48,34 gr N 2,85 gr O K 48,33 gr N 2,85 gr O L 48,33 gr N 2,80 gr O M 48,20 gr N 2,80 gr O N 48,20 gr N 3,10 gr O O 48,30 gr N 3,10 gr O P 48,30 gr N 3,13 gr O Q 48,33 gr N 3,13 gr O R 48,33 gr N 3,17 gr O S 48,35 gr N 3,17 gr O T 48,35 gr N 3,25 gr O U 48,40 gr N 3,25 gr O V 48,40 gr N 3,30 gr O

Υποβολή αιτήσεων

Η εταιρεία που υπέβαλε την αρχική αίτηση και όσες επιθυμούν να υποβάλουν ανταγωνιστικές αιτήσεις οφείλουν να δικαιολογήσουν τους αναγκαίους όρους χορήγησης του δικαιώματος, όπως ορίζονται στα άρθρα 3, 4 και 5 του διατάγματος 95-427 της 19ης Απριλίου 1995 όπως τροποποιήθηκε, σχετικά με τα μεταλλευτικά δικαιώματα.

Οι ενδιαφερόμενες εταιρείες μπορούν να υποβάλουν ανταγωνιστική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην «Aνακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και οριστικοποιήθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις απευθύνονται στον αρμόδιο για τα μεταλλεία Υπουργό, στην κατωτέρω αναγραφόμενη διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής της αρχικής αίτησης από τις γαλλικές αρχές, δηλαδή το αργότερο στις 15 Φεβρουαρίου 2007.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι ενδιαφερόμενες εταιρείες καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα 95-696 της 9ης Μαΐου 1995 περί έναρξης μεταλλευτικών δραστηριοτήτων και αστυνομίας μεταλλείων, όπως τροποποιήθηκε (Επίσημη Εφημερίδα της Γαλλικής Δημοκρατίας της 11ης Μαΐου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στο Υπουργείο Οικονομίας, Οικονομικών και Βιομηχανίας: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, [αριθ. τηλ.: (33) 144 97 23 02, φαξ: (33) 144 97 05 70]

Οι νομοθετικές και κανονιστικές διατάξεις που αναφέρονται ανωτέρω διατίθενται στον εξής ιστότοπο: http:// www.legifrance.gouv.fr

(1) ΕΕ L 164 της 30ής Ιουνίου 1994, σ. 3.